אלכסנדר דום

**אלכסנדר דום** (בהולנדית: **Alexander Doom**; נולד ב-25 באפריל 1997) הוא אתלט בלגי, זוכה מדליית ארד באליפות עולם (בודפשט 2023), פעמיים ברציפות אלוף העולם באולם (בלגרד 2022 וגלאזגו 2024), אלוף אירופה (רומא 2024) ואלוף אירופה באולם (איסטנבול 2023) בריצת שליחים 4x400 מטר, ואלוף עולם באולם (גלאזגו 2024) ואלוף אירופה (רומא 2024) בריצת 400 מטר.

## ביוגרפיה
דום נולד ברוסלרה שבבלגיה.

### 2013
#### אלוף הפסטיבל האולימפי לנוער בריצת 400 מטר
בפסטיבל האולימפי האירופי לנוער שנערך ביולי באוטרכט שבהולנד זכה במדליית זהב בריצת 400 מטר בתוצאה של 47.93 שניות.

### 2021
באליפות אירופה באולם שנערכה במרץ בטורון שבפולין סיים במקום רביעי יחד עם ז'ונתן בורלה, דילן בורלה וקווין בורלה בריצת שליחים 4x400 מטר בתוצאה של 3:06.96 דקות, ובמקום 20 בריצת 400 מטר בתוצאה של 47.18 שניות.

באולימפיאדת טוקיו שנערכה באוגוסט סיים במקום רביעי יחד עם ז'ונתן סקור, דילן בורלה וקווין בורלה בריצת שליחים 4x400 מטר בשיא בלגיה חדש של 2:57.88 דקות.

### 2022
#### אלוף עולם באולם
באליפות העולם באולם שנערכה במרץ בבלגרד שבסרביה זכה במדליית זהב יחד עם ז'וליאן וטרין, ז'ונתן סקור וקווין בורלה בריצת שליחים 4x400 מטר בתוצאה של 3:06.52 דקות, לפני ספרד (3:06.82 דקות) והולנד (3:06.90 דקות).

#### מדליית ארד באליפות העולם
באליפות העולם שנערכה ביולי ביוג'ין שבאורגון, ארצות הברית, זכה במדליית ארד יחד עם ז'וליאן וטרין, ז'ונתן סקור וקווין בורלה בריצת שליחים 4x400 מטר בתוצאה של 2:58.72	דקות, אחרי ארצות הברית (2:56.17 דקות) וג'מייקה (2:58.58 דקות). בריצת 400 מטר סיים במקום 19 בתוצאה של 45.80 שניות.

#### סגן אלוף אירופה
באליפות אירופה שנערכה באוגוסט במינכן שבגרמניה זכה במדליית כסף יחד עם ז'וליאן וטרין, קווין בורלה ודילן בורלה בריצת שליחים 4x400 מטר בתוצאה של 2:59.49 דקות, אחרי הממלכה המאוחדת (2:59.35 דקות) ולפני צרפת (2:59.64 דקות). בריצת 400 מטר סיים במקום 13 בתוצאה של 45.77 שניות.

### 2023
#### אלוף אירופה באולם
באליפות אירופה באולם שנערכה במרץ באיסטנבול שבטורקיה זכה במדליית זהב יחד עם דילן בורלה, קווין בורלה וז'וליאן וטרין בריצת שליחים 4x400 מטר בתוצאה של 3:05.83 דקות, לפני צרפת (3:06.52 דקות) והולנד (3:06.59 דקות). בריצת 400 מטר סיים במקום שישי, לאחר שלא התייצב לריצת הגמר.

באליפות העולם שנערכה באוגוסט בבודפשט שבהונגריה סיים במקום תשיעי בריצת שליחים 4x400 מטר בתוצאה של 3:00.33 דקות, ובמקום 18 בריצת 400 מטר בתוצאה של 45.57 שניות, לאחר שבשלב המוקדמות קבע שיא אישי חדש של 44.92 שניות.

### 2024
#### אלוף עולם באולם
באליפות העולם באולם שנערכה במרץ בגלאזגו שבממלכה המאוחדת זכה בשתי מדליות זהב: בריצת 400 מטר בשיא בלגיה חדש של 45.25 שניות, לפני קרסטן ורהולם (45.34 שניות) ורשין מקדונלד מג'מייקה (45.65 שניות), ובריצת שליחים 4x400 מטר יחד עם ז'ונתן סקור, דילן בורלה וכריסטיאן איגואסל בתוצאה של 3:02.54 דקות, לפני ארצות הברית (3:02.60 דקות) והולנד (3:04.25 דקות).

#### אלוף אירופה
באליפות אירופה שנערכה ביוני ברומא שבאיטליה זכה בשתי מדליות זהב: בריצת 400 מטר בשיא אליפות ושיא בלגיה חדש של 44.15 שניות, לפני צ'רלי דובסון מבריטניה (44.38 שניות) ולימרבין בונבאסיה מהולנד (44.88 שניות), ובריצת שליחים 4x400 מטר יחד עם ז'ונתן סקור, דילן בורלה ורובין ואנדרבמדן בתוצאה של 2:59.84 דקות, לפני איטליה (3:00.81 דקות) וגרמניה (3:00.82 דקות). בריצת שליחים 4x400 מעורב סיים רביעי בשיא לאומי של 3:11.03 דקות.

באולימפיאדת פריז סיים במקום רביעי בריצת שליחים 4x400 מעורב בשיא לאומי של 3:09.36 דקות. בריצת 400 מטר סיים במקום 23 בתוצאה של 1:55.10 דקות, לאחר שנפצע במהלך הריצה, במוקדמות קבע תוצאה של 45.01 שניות.

### 2025
באליפות העולם שנערכה בספטמבר בטוקיו שביפן זכה במדליית ארד בריצת שליחים 4x400 מעורב בתוצאה של 3:10.61 דקות, אחרי ארצות הברית (3:08.80 דקות) והולנד (3:09.96 דקות). בריצת שליחים 4x400 מטר סיים רביעי בתוצאה של 2:59.48 דקות. בריצת 400 מטר סיים במקום 28 בתוצאה של 45.10 שניות.

### 2026
באליפות העולם באולם שנערכה במרץ בטורון שבפולין זכה במדליית כסף בריצת 400 מטר בתוצאה של 3:03.29 דקות, אחרי ארצות הברית (3:01.52 דקות) ולפני ג'מייקה (3:05.99 שניות).
## שיאים אישיים
### אצטדיון
* ריצת 400 מטר: 44.92 שניות (2023)

### אולם
* ריצת 400 מטר: 45.25 שניות (2024), **שיא בלגיה**

## קישורים חיצוניים

קטגוריה:אתלטים בלגים
קטגוריה:אצנים
קטגוריה:אלופי עולם באתלטיקה
קטגוריה:אלופי אירופה באתלטיקה
קטגוריה:אתלטים באולימפיאדת טוקיו (2020)
קטגוריה:משתתפים בלגים באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:בלגים שנולדו ב-1997